Othello (brettspill)

Othello (ofte kalt Reversi) er et brettspill der spillebrettet består av 8 x 8 ruter. Spillet gjennomføres ved at brikker med en svart side og en hvit side plasseres på spillebrettet og snur brikker av motstanderens farge, alt etter plassering av egne og motspillers brikker. Spillet ble oppfunnet av japanereren Goro Hasegawa, og ble solgt for første gang i 1973. オセロ・Othello er et registrert varemerke. 

Spillet omtales ofte med uttrykket: «A minute to learn, a lifetime to master».

Det arrangeres årlige NM, VM og nordisk mesterskap i Othello. Det første verdensmesterskapet i Othello ble holdt i oktober 1977 i Tokyo, Japan. Norge arrangerte VM i Othello i Oslo 19-22. november 2008. Beste norske VM-prestasjoner er Thomas Heibergs 2.-plass i 1977 og Jan Kristian Hauglands 4.-plass i 1999. Tre ganger har en nordmann vunnet Nordisk mesterskap: Johan Dovland i 2006 og Martin Ødegård i 2007 og 2016.

Per 2018 var Keisuke Fukuchi den yngste verdensmesteren noensinne, da han vant VM i Praha i 2018 mens han var 11 år gammel.

Opprinnelse 

Brettspillet Othellos historie kan spores tilbake til England i 1883. Her fikk spillet stor popularitet og spredte seg raskt til andre land. Den versjonen av Othello som spilles idag har sin opprinnelse i Japan på 1970-tallet. Det var da man startet med å legge to hvite og to sorte brikker i diagonal som utgangsposisjon, og man fjernet også begrensningen på 32 brikker per spiller. Det var også da navnet Othello først ble brukt om spillet, inspirert av Shakespeares stykke.

Spillets regler 

Spiller forberedes ved at to brikker av hver farge legges på de fire rutene i midten, diagonalt i forhold til hverandre.

Den av spillerne som starter legger så en ny brikke på en av rutene med sin farge opp. Brikker av motsspillerens farge som ligger mellom den nye brikken og eksisterende brikker av spillerens farge på brettet, vil da snus og dermed endres til spillerens farge.

Dersom man ikke kan legge en brikke noe sted hvor man kan snu noen av motspillerens brikker, vil man miste sitt trekk.

Begreper 

Tempo beskriver en spillers evne til å ivareta egne valgmuligheter med tanke på hvor neste brikke skal kunne plasseres, samtidig som motspillerens valgmuligheter innskrenkes.

Paritet er et begrep som benyttes i othello som beskrivelse for hvilken av spillerne som vil få det siste trekket. I en jevn kamp kan det være avgjørende for utfallet å ha denne fordelen. Dersom ingen av spillerne mister sitt trekk underveis vil den som startet spillet få nest-siste trekk.

Svindel brukes om trekk hvor spilleren i utgangspunktet har satt seg i en dårlig posisjon på en av kantene og utfordres av motspilleren i forhold til hjørnet, men likevel klarer å ta både hjørnet og kanten ved å avskjære motspillerens mulighet til å utnytte den utsatte posisjonen.

Strategi er også et nøkkelord. Mange nybegynnere forsøker å ta så mange brikker som mulig i hvert trekk, men dette er ofte kontraproduktivt. Generelt er det gunstig å ha flere lovlige trekk enn motstanderen, og dyktige spillere foretrekker derfor å ha relativt få brikker i midtspillet.

Diagonalene beskriver de to diagonale linjene mellom de fire hjørnene. De nest ytterste rutene i diagonalene er ofte akilleshælene som avgjør partiet grunnet tilkomsten til hjørnene, men med rett taktikk kan man utnytte dette til sin fordel.

NM i Othello

VM i Othello 

* Rivaliserende VM som vanligvis ikke regnes som et offisielt VM.

Referanser

Litteratur 
 Othello: Brief and Basic, An introduction to strategy and tactics for the game of Othello, Ted Landau, 1987
 Othello: A Minute to Learn – A Lifetime to Master, Brian Rose, 2005

Eksterne lenker 

 World Othello Federation
 The Othello Wiki Book Project
 Othello Gateway
 OthBase: Othello Games Database Manager
 WZebra Et av verdens beste freeware Othello programmer
 Happy End Freeware – øv deg på sluttspill

Historie 
 A History of Othello
 Manual by Ravensburger (på tysk)
 Bilder av Reversi-brett fra 1800-tallet

Spill Othello online 
 Playok.com
 Blip.se

Noen nasjonale forbund 
 Norges Othelloforbund 
 Svenska Othelloförbundet
 Dansk Othello Forbund
 Australian Othello Federation
 British Othello Federation
 Fédération Française d'Othello
 U.S. Othello Association